cyanic-selkie/wikianc huggingface dataset:
Υπόθεση Νοτόριους
Πληροφορίες Παραγωγής
Ο Όντετς προσπάθησε να προσθέσει ατμόσφαιρα και μυστήριο στο σενάριο, αναπτύσσοντας εις βάθος τους χαρακτήρες της ταινίας. Αύξησε το πάθος και τον ερωτισμό μεταξύ του Ντέβλιν και της Αλίσια, καθώς και το αριστοκρατικό υπόβαθρο του Άλεξ Σεμπάστιαν. Ο Σέλζνικ θεώρησε ότι το καινούργιο σενάριο ήταν ακόμη μονοδιάστατο, ενώ ο Μπεν Χεχτ το θεώρησε βλακώδες. Στο τέλος ο Χίτσκοκ δε χρησιμοποίησε το σενάριο του Όντετς. Είχε ήδη στα χέρια του το κατάλληλο σενάριο γεμάτο πάθος, εντάσεις και κρυφά νοήματα. Τα γυρίσματα ξεκίνησαν στις 22 Οκτωβρίου του 1945 και ολοκληρώθηκαν το Φεβρουάριο του 1946.
Διανομή ρόλων
μικρογραφία|Φωτογραφία από τη διάσημη σκηνή του φιλιού μεταξύ [[Ίνγκριντ Μπέργκμαν και Κάρι Γκραντ]] Ο βιογράφος του Χίτσκοκ, Πάτρικ ΜακΓκίλιγκαν γράφει ότι ο σκηνοθέτης σπάνια κατάφερνε να έχει μεγάλους αστέρες, στους πρωταγωνιστικούς ρόλους των ταινιών που γύρισε κατά τη δεκαετία του 1940, αλλά το Υπόθεση Νοτόριους ήταν εξαίρεση στον κανόνα. Το κινηματογραφικό ζευγάρωμα της Ίνγκριντ Μπέργκμαν με τον Κάρι Γκραντ, υποσχόταν υψηλά κέρδη. Έτσι ο Χίτσκοκ προσέγγισε τον πρόεδρο της Selznick International παραγωγό Ντέιβιντ Ο. Σέλζνικ ζητώντας του να αναθέσει τους πρωταγωνιστικούς ρόλους στον Κάρι Γκραντ και την Ίνγκριντ Μπέργκμαν. Αλλά ο παραγωγός διαφώνησε, πιστεύοντας ότι η καλύτερη επιλογή για το ρόλο ήταν ο Τζόζεφ Κότεν. Οι λόγοι που επικαλέστηκε ο Σέλζνικ ήταν το γεγονός ότι, εφόσον οι Η.Π.Α. είχαν μόλις ρίξει την ατομική βόμβα στην Ιαπωνία, το κοινό δεν επρόκειτο να προσελκυθεί από μια ταινία που είχε να κάνει με ατομικές βόμβες, επίσης ο Κάρι Γκραντ, ο οποίος δεν επρόκειτο να είναι διαθέσιμος για τουλάχιστον τρεις μήνες θα είχε υψηλές οικονομικές απαιτήσεις και τέλος ο Τζόζεφ Κότεν είχε συμβόλαιο με τον παραγωγό επομένως θα ήταν πιο εύκολο να του αναθέσουν τον πρωταγωνιστικό ρόλο. Ο Σέλζνικ προκειμένου να βγάλει γρήγορα χρήματα πούλησε μέρος της παραγωγής στην εταιρία RKO. Έτσι ο Γούιλιαμ Ντόζιε υπεύθυνος της παραγωγής ταινιών της εταιρίας, έβαλε ως όρο στο συμβόλαιο που υπέγραψε με τον Σέλζνικ την ανάθεση του πρωταγωνιστικού ρόλου της ταινίας στον Κάρι Γκραντ. Ο Γκραντ ανέλαβε το ρόλο στα τέλη του Αυγούστου του 1945.
Ο Χίτσκοκ ήθελε να αναθέσει το ρόλο του Άλεξ Σεμπάστιαν στον καρατερίστα Κλίφτον Γουέμπ. Ο Σέλζνικ διαφώνησε κι αυτή τη φορά είχε δίκιο, καθώς υποστήριξε ότι ο Κλοντ Ρέινς ήταν ο καταλληλότερος άνθρωπος για την ανάθεση του ρόλου, εφόσον ήταν ηθοποιός που υποσχόταν εμπορική επιτυχία. Μάλιστα είπε στον Χίτσκοκ να βιαστεί ώστε να καταφέρει να προσλάβει τον ηθοποιό. Ο Ντόζιε κι ο Χίτσκοκ συμφώνησαν ότι η ερμηνεία του Ρέινς μεταμόρφωσε τον Σεμπάστιαν στον κλασικό χιτσκοκικό κακό ήρωα (συμπαθητικός και μαλακός και σε μερικές περιπτώσεις περίπου τόσο συμπαθής όσο και ο πρωταγωνιστής).
Η τρίτη σημαντική απόφαση που χρειάστηκε να παρθεί σχετικά με τη διανομή των ρόλων, ήταν εκείνη της κατάλληλης ηθοποιού που θα ερμήνευε το ρόλο της κυρίας Σεμπάστιαν. Όταν οι Έθελ Μπάριμορ κι η Μίλντρετ Νάτγουικ δεν μπόρεσαν να αναλάβουν το ρόλο, ο Γερμανός ηθοποιός Ράινχολντ Σουντσελ πρότεινε τη Λεοπολντίν Κονσταντίν στον Χίτσκοκ και το Ντόζιε. Η ηθοποιός ήταν μια από τις μεγαλύτερες Γερμανίδες ηθοποιούς του μεσοπολέμου κι η σκοτεινή της παρουσία στην ταινία, κάνει τον κινηματογραφικό της γιο, Άλεξ (Κλοντ Ρέινς), να φαίνεται ακόμα και συμπαθής σε σύγκριση με εκείνη. Η Υπόθεση Νοτόριους ήταν η μοναδική ταινία που γύρισε η Κονσταντίν κι η σκιαγράφηση του ρόλου αποτελεί ένα από τα πιο αξιομνημόνευτα πορτρέτα χαρακτήρα σε ταινία του Χίτσκοκ..
Υποδοχή
Η ταινία έκανε εισπράξεις 4,8 εκατομμυρίων δολαρίων κι ήταν μια από τις πιο επιτυχημένες παραγωγές του 1946. Η RKO είχε 1.010.000 δολάρια κέρδος από την ταινία.
Βραβεία
Βραβεία Ακαδημίας Κινηματογράφου (Όσκαρ) Υποψηφιότητα:
Διαχρονικότητα
Οι κριτικοί του περιοδικού Time, Ρίτσαρντ Κόρλις και Ρίτσαρντ Σίκελ συμπεριέλαβαν την ταινία στη λίστα με τις 100 καλύτερες ταινίες όλων των εποχών, ενώ το περιοδικό Entertainment Weekly κατέταξε την ταινία στην 66η θέση στη λίστα με τις καλύτερες ταινίες όλων των εποχών.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1946 Κατηγορία:Ταινίες σε σκηνοθεσία Άλφρεντ Χίτσκοκ Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής Κατηγορία:Ταινίες παραγωγής RKO Pictures Κατηγορία:Αγγλόφωνες ταινίες Κατηγορία:Αμερικανικές ταινίες μυστηρίου Κατηγορία:Φιλμ νουάρ Κατηγορία:Αμερικανικές ασπρόμαυρες ταινίες Κατηγορία:Ταινίες σε σενάριο Μπεν Χεκτ Κατηγορία:Αμερικανικές κατασκοπικές ταινίες
Holy Diver
Holy Diver είναι ο τίτλος του πρώτου στούντιο δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε τον Μάιο του 1983 μέσω της δισκογραφικής εταιρείας "Vertigo" στην Ευρώπη, της "Warner" στην Αμερική και της "Mercury" στη Λατινική Αμερική.
Ιστορία του δίσκου
Αμέσως μετά την αποχώρηση τους από τους Black Sabbath, ο Ρόνι Τζέιμς Ντίο και ο Βίνι Άπις δημιούργησαν τους Dio και ξεκίνησαν να ψάχνουν για τα μέλη που θα συμπλήρωναν τη σύνθεση του συγκροτήματος. Μετά από τρεις ημέρες έρευνας για ένα νέο κιθαρίστα και μπασίστα, ο Ντίο θυμήθηκε τον Τζίμι Μπέην με τον οποίο είχε συνεργαστεί στους Rainbow και τον κάλεσε να συμμετάσχει στο νέο του συγκρότημα. Ο Μπέην πρότεινε δύο Βρετανούς κιθαρίστες στον Ντίο, τον Τζον Σάικς και τον Βίβιαν Κάμπελ. Μετά από το άκουσμα κάποιων ηχογραφήσεων των συγκεκριμένων κιθαριστών, ο Ντίο ενδιαφέρθηκε για τον Κάμπελ, με τον οποίο έκαναν πρόβα στο στούντιο "John Henry's" όπου έπαιξαν το "Rainbow in the Dark" και το "Don't Talk to Strangers", μετά από την οποία του πρότειναν να γίνει μόνιμο μέλος του συγκροτήματος.
Στις αρχές του 1983, ξεκίνησαν να δουλεύουν πάνω στο πρώτο τους άλμπουμ, ενώ ο Ντίο επισκέφθηκε ένα κάστρο στην πόλη Πλιντ του Κόρνγουολ όπου παρέμεινε για μία εβδομάδα με σκοπό να εμπνευστεί την ατμόσφαιρα την οποία τελικά κατάφερε να μεταδώσει στο ήχο των Dio. Η ηχογράφηση του δίσκου έγινε στα "Sound City Studios" του Λος Άντζελες και τα πλήκτρα έπαιξαν ο Ντίο και ο Μπέην.
Ο δίσκος κυκλοφόρησε στις 25 Μαΐου του 1983 και έλαβε πολύ θετικές κριτικές, αφού θεωρείται το καλύτερο άλμπουμ στην πολυετή καριέρα του συγκροτήματος. Παρ' όλο του ότι αρχικά έφθασε μόλις ως το # 56 στα αμερικανικά τσαρτ, παρουσίασε σταθερές πωλήσεις οι οποίες το οδήγησαν στο να βραβευθεί ως πλατινένιο στις Ηνωμένες Πολιτείες και ασημένιο στη Μεγάλη Βρετανία.
Το Μάρτιο του 2012 επανεκδόθηκε σε μορφή διπλού CD, με τραγούδια τα οποία είχαν συμπεριληφθεί μόνο σε σινγκλ και ηχογραφήσεις από τη ζωντανή εμφάνιση του συγκροτήματος στις 30 Οκτωβρίου 1983.
Τραγούδια
1. Stand Up and Shout (Dio, Bain) - 3:18
2. Holy Diver (Dio) - 5:51
3. Gypsy (Dio, Campbell) - 3:39
4. Caught in the Middle (Dio, Campbell, Appice) - 4:14
5. Don't Talk to Strangers (Dio) - 4:53
7. Invisible (Dio, Campbell, Appice) - 5:24
8. Rainbow in the Dark (Dio, Campbell, Bain, Appice) - 4:15
9. Shame on the Night (Dio, Campbell, Bain, Appice) - 5:19
Βραβεία
thumb|Ο Ντίο σε ζωντανή εμφάνιση Holy Diver (άλμπουμ)
Μέλη των Dio
Η σύνθεση του συγκροτήματος κατά την ηχογράφηση του "Holy Diver" είχε την εξής μορφή:
Αλεξάντερ Στιούαρτ του Μπονκίλ
Ο πατέρας του έγινε ένας από τους φανατικότερους οπαδούς του Τζων Μπάλλιολ και σκοτώθηκε στην μάχη του Φόλκερκ, στην συνέχεια ο Γουίλιαμ Γουάλας παραιτήθηκε από την αντιβασιλεία και αντικαταστάθηκε από τον Τζων Κόμυν ανιψιό του εξόριστου Μπάλλιολ. Μετά από μερικές σημαντικές στρατιωτικές επιτυχίες του Κόμυν εναντίον των Άγγλων ξέσπασαν διαμάχες ανάμεσα στον ίδιο και στον Ροβέρτο Μπρους για τον θρόνο. Οι δυο πλευρές συναντήθηκαν στο Ντάμφρις (1306), ο Κόμυν χτυπήθηκε και τραυματίστηκε θανάσιμα από τον Μπρους και ο πόλεμος της Ανεξαρτησίας μετατράπηκε σε εμφύλιο πόλεμο. Ο Αλεξάντερ λόγω της μακρόχρονης συμμαχίας του πατέρα του με τον Τζων Μπάλλιολ πολέμησε στο πλευρό του Τζων ΜακΝτούγκαλ εναντίον του Ροβέρτου Μπρους αλλά συνελήφθη από τον ξάδελφο του Τζέιμς Ντάγκλας (1308), στην συνέχεια του δόθηκε βασιλική συγχώρεση. Ο Αλεξάντερ Στιούαρτ του Μπονκίλ πέθανε γύρω στο 1319.
Πηγές
Κατηγορία:Οίκος των Στιούαρτ
Χρηματοοικονομικές υπηρεσίες
Οι χρηματοοικονομικές υπηρεσίες είναι ο μεγαλύτερος τομέας παραγωγής στον κόσμο από την άποψη των αποδοχών (20% της αγοράς το 2004). Οι χρηματοοικονομικές υπηρεσίες είναι ένας όρος που χρησιμοποιείται για να αναφερθεί στις υπηρεσίες που παρέχονται από τον τομέα χρηματοδότησης. Τράπεζες, ασφαλιστικές εταιρείες, επενδυτικές τράπεζες, και μεσιτικά γραφεία, είναι παραδείγματα τύπων εταιριών που διαμορφώνουν αυτόν τον τομέα: Παρέχουν τα χρήματα, την επένδυση και τις σχετικές υπηρεσίες.
*
Εταιρία Ελλήνων Λογοτεχνών
Η Εταιρία Ελλήνων Λογοτεχνών (ΕΕΛ) ιδρύθηκε στις 19 Μαΐου 1934 με έδρα την Αθήνα και μέλη της επαγγελματίες συγγραφείς. Σκοπός και θέση της είναι «η παραγωγή πνευματικού και πολιτιστικού έργου ενώ παράλληλα αγωνίζεται για τα δικαιώματα των Ελλήνων λογοτεχνών του τόπου εν συνόλω». Η ΕΕΛ διευθύνεται από εννεαμελή Επιτροπή Διαχείρισης η οποία είναι υπεύθυνη για τη σωστή διαχείριση των υποθέσεών της καθώς και για την διασφάλιση της εύρυθμης λειτουργίας της. Πρώτος πρόεδρος ήταν ο Γρηγόριος Ξενόπουλος, από το 1934 ως το 1937, και ακολούθησαν ο Μιλτιάδης Μαλακάσης, ο Μιχαήλ Αργυρόπουλος, ο Άγγελος Σικελιανός, ο Νίκος Καζαντζάκης, καθώς και άλλα μεγάλα ονόματα της Νεοελληνικής Λογοτεχνίας. Την περίοδο 1967-1974 εξαιτίας της χούντας, η Εταιρία ανέστειλε το έργο της.
Πυτιά
Η πυτιά είναι ένα σύμπλεγμα πηκτικών ενζύμων που χρησιμοποιούνται στην πήξη γάλακτος για την παραγωγή τυριού.
Εταιρία Ελλήνων Λογοτεχνών
Η ίδρυση της ΕΕΛ
''Σήμερον την 29 Ιουνίου 1934, παρόντων των κάτωθι μελών της Επιτροπής, προέβημεν εις τον έλεγχον των προσόντων των Ιδρυτών της Εταιρίας Ελλήνων Λογοτεχνών, συμφώνως προς το από 19 Μαΐου 1934 πρακτικόν της Γεν. Συνελεύσεως.
Πυτιά
Προέλευση-σύσταση-χρήση
Η παραδοσιακή πυτιά εμφανίζεται στο γαστρικό υγρό νεαρών ζώων (μοσχαριών, αρνιών, κατσικιών) στο τέταρτο στομάχι των μηρυκαστικών το λεγόμενο  ήνυστρον. Παρασκευάζεται με εκχύλιση και συγκεκριμένα με διάλυμα χλωριούχου νατρίου των στομαχιών αυτών των ζώων, που εκτρέφονται αποκλειστικά με μητρικό γάλα.Αν για κάποιο λόγο η πυτιά που θα χρησιμοποιήσουμε προέρχεται απο ζώο το οποίο έχει απογαλακτιστεί, τότε έχουμε  μείωση της περιεκτικότητας  του  ενζύμου Ρεννίνη, κάτι που μπορεί να επηρεάσει και την  ποιότητα του προϊόντος. Το εκχύλισμα περιέχει διάφορα ένζυμα όπως χυμοσίνη, πεψίνη και άλλες πρωτεϊνάσες. Για να χρησιμοποιηθεί πρέπει να γίνει όξινη, έτσι ώστε να ενεργοποιηθεί το ένζυμο χυμοσίνη ή ρεννίνη αγγ. (rennet), στο οποίο οφείλεται και η πηκτική δύναμη. Η πηκτική δύναμη είναι τα μέρη του γάλακτος που πήζει ένα μέρος πυτιάς σε χρόνο 40 λεπτών και σε θερμοκρασία 35 βαθμών Κελσίου. Εκφράζεται συνήθως σε μορφή κλάσματος, στο οποίο αριθμητής είναι η μονάδα και παρονομαστής τα μέρη του γάλακτος που μπορεί να πήξει ένα μέρος πυτιάς στις παραπάνω συνθήκες.Η πηκτική ικανότητα σε περιπτωση πάστας ειναι  1/3500 (δυνατότητα πηξης) .Η πάστα  αραιώνεται ξανά ,σε συσκευασία  1 κιλου δηλ 1600γρ + 400 γρ αλάτι δίνουν 4 κιλά τυρί. Συχνά οι ορολογίες πυτιά και χυμοσίνη χρησιμοποιούνται με την ίδια σημασία. Με την προσθήκη πυτιάς στο γάλα παρατηρείται ο σχηματισμός ενός ορατού πήγματος, επειδή το φυσικό αυτό παρασκεύασμα ενζύμων υπό συγκεκριμένες συνθήκες π.χ. θερμοκρασία, διασπά την καζεΐνη (πρωτεΐνη) του γάλακτος και προκαλεί την πήξη του.
Εταιρία Ελλήνων Λογοτεχνών
Η ίδρυση της ΕΕΛ
Μετά την εξέτασιν των στοιχείων, εκρίθησαν ως έχοντες τα προσόντα του σχετικού άρθρου του καταστατικού άπαντες οι ιδρυταί, κατά τον ως έπεται κατάλογον:
Πυτιά
Υποκατάστατα και είδη πυτιάς
Τα τελευταία 50 χρόνια έχουν γίνει πολύ σημαντικά βήματα στην έρευνα για υποκατάστατα της πάστας πυτιάς. Η παραδοσιακή πάστα πυτιάς περιέχει κομμάτια στομαχιών ζώων αναμεμειγμένα με αλάτι και ξύδι. Περιέχει και άλλα ένζυμα όπως τις λιπάσες, που πιθανώς να παίζουν κάποιο ρόλο στην ωρίμανση γι αυτό και προσφέρει πιο πικάντικη γεύση. Όμως σε ορισμένες χώρες, όπως στην Ινδία και το Ισραήλ, στα πλαίσια μιας δίαιτας αυστηρά χορτοφαγικής, υπήρχε η άρνηση κατανάλωσης τυριών που είχαν παραχθεί από ζωική πυτιά. Οι μουσουλμάνοι επίσης απαγορεύεται να καταναλώνουν προϊόντα από χοιρινή πυτιά. Σήμερα υπάρχει στο εμπόριο φυτική πυτιά, που προέρχεται από τσουκνίδα, αγριαγκινάρα κ.ά. καθώς και μικροβιακή πυτιά που προέρχεται από διάφορα βακτήρια ή μύκητες. Συγκεκριμένα, αρκετά διαδεδομένες είναι οι πρωτεϊνάσες από αγριαγκινάρα για την παρασκευή πορτογαλικών τυριών, όπως το Serra da Estrela. Η πυτιά που κυκλοφορεί στο εμπόριο είναι α) σε υγρή μορφή, με πηκτική δύναμη 1 : 15.000 ή 1 : 20.000, β) σε παστίλιες, με πηκτική δύναμη 1 : 20.000 και γ) σε σκόνη, με πηκτική δύναμη 1 : 100.000.
Εταιρία Ελλήνων Λογοτεχνών
Η ίδρυση της ΕΕΛ
Κωστής Παλαμάς, Νίκος Καζαντζάκης, Αντώνης Τραυλαντώνης, Γαλάτεια Καζαντζάκη, Άγγελος Σημηριώτης, Κώστας Ουράνης, Στράτης Μυριβήλης, Άριστος Καμπάνης, Παύλος Νιρβάνας, Κώστας Βάρναλης, Ρήγας Γκόλφης, Λαύρας Πετιμεζάς, Θράσος Καστανάκης, Σωτήρης Σκίπης, Κ. Καρθαίος, Βάσος Δασκαλάκης, Φώτης Κόντογλου, Άλκης Θρύλος, Μυρτιώτισσα, Αθηνά Ταρσούλη, Δημοσθένης Βουτυράς, Νικόλαος Ποριώτης, Ηλίας Βουτιερίδης, Γιάννης Βλαχογιάννης, Ζαχαρίας Παπαντωνίου, Σπύρος Μελάς, Φώτος Πολίτης, Γεώργιος Δροσίνης,  Άγγελος Σικελιανός, Γεώργιος Αθανασιάδης-Νόβας, Τίμος Μωραϊτίνης, Παντελής Χορν, Μαρίνος Σιγούρος, Αλέξανδρος Πάλλης, Πέτρος Βλαστός, Άγγελος Τερζάκης, Ι. Μ. Παναγιωτόπουλος, Κωστής Μπαστιάς, Στέφανος Δάφνης, Αιμιλία Δάφνη, Καίσαρ Εμμανουήλ, Κλέων Παράσχος, Μάρκος Αυγέρης, Αναστάσιος Δρίβας, Γιώργος Σταμπολής, Νικόλαος Μπουφίδης, Στρατής Δούκας, Πέτρος Χάρης, Λιλίκα Νάκου, Ηλίας Βενέζης, Τάκης Μπαρλάς, Γιώργος Οικονομίδης, Τέλλος Άγρας, Θρασύβουλος Σταύρου, Γιώργος Θεοτοκάς, Τάκης Παπατσώνης, Λίνος Καρζής, Στέλιος  Σπεράντζας, Μιχαήλ Στασινόπουλος, Ιουλία Περσάκη, Μίλτος Κουντουράς, Λιλή Ιακωβίδου, Λέων Κουκούλας, Αντώνης Γιαλούρης, Χρήστος Λεβάντας, Όμηρος Μπεκές, Ειρήνη Δημητρακοπούλου, Απόστολος Μαμμέλης, Γ. Δελης, Έλλη Δασκαλάκη, Μελής Νικολαΐδης, Αθηνά Σαραντίδη, Γιώργος Ροντάκης, Κώστας Αθανασιάδης, Βελισσάριος Φρέρης. Έφ' ώ υπογράφομεν το παρόν: Γρηγόρης Ξενόπουλος, Ιωάννης Γρυπάρης, Μιχαήλ Αργυρόπουλος, Μάρκος Τσιριμώκος, Απόστολος Μελαχρινός''.
Πυτιά
Ιστορικά στοιχεία
Κάνοντας μια αναδρομή στην ιστορία της πυτιάς, μπορούμε να διαπιστώσουμε πως στην αρχαιότητα το γάλα το έπηζαν μέσα σε πήλινα χυτροειδή αγγεία, τους γαυλούς και ως ένζυμα χρησιμοποιούσαν πυτιά από στομάχι αρνιών, κατσικιών και λαγών αλλά επίσης και χυμό σύκων. Ακόμα και αν η πρώτη παραγωγή άλλων προϊόντων γάλακτος ήταν τυχαία, από μια σειρά συμπτώσεων των ιδιοτήτων του γάλακτος, η χρήση πυτιάς από στομάχια μικρών ζώων ή φυτών (σύκα) για την παραγωγή τυριού ήταν σκόπιμη και μάλιστα αποτελεί μια από τις σημαντικότερες βιοτεχνολογικές ανακαλύψεις της ιστορίας της ανθρωπότητας.
Εταιρία Ελλήνων Λογοτεχνών
Παραπομπές
Κατηγορία:Ελληνικές Επαγγελματικές Ενώσεις Εταιρία Ελλήνων Λογοτεχνών
Πυτιά
Παραπομπές
Κατηγορία:Βιομηχανία τροφίμων Κατηγορία:Τυριά Κατηγορία:Ένζυμα
Θεολόγος Φθιώτιδας
Ο οικισμός του Αγίου Ιωάννη του Θεολόγου («Θεολόγος Φθιώτιδας») αποτελεί τουριστικό θέρετρο σε έναν όρμο στην ακτή του Οπουντίου κόλπου και αποτελεί επίνειο της Μαλεσίνας. Ανήκει στον Δήμο Λοκρών και είναι κτισμένος στη θέση του λιμανιού της αρχαίας πόλης των Αλών (6ος π.Χ. αιώνας). Ιδρύθηκε από λίγες οικογένειες της Μαλεσίνας το 1923 που μετοίκησαν στην παραλία του.
Η ονοματοδοσία του ανήκει στο μικρό εκκλησάκι του Αγίου Ιωάννου του Θεολόγου και η ιστορία του είναι μεγάλη, καθότι πλάι του είναι τα ερείπια της αρχαίας πόλης των Αλών, τα περισσότερα των οποίων κείτονται στην παραλία και την θάλασσα, κατοικίες και τάφοι, καταδεικνύοντας ότι σεισμοί ήταν η αιτία της καταστροφής της.
Ιστορία
Η αρχαία πόλη των Αλών οφείλει το όνομά της στις αλυκές της και εκτείνει την παρουσία της καθ΄ όλη την διάρκεια των ιστορικών χρόνων, ενώ θεωρείται βέβαιο ότι ο χώρος της κατοικούνταν συνεχώς από την Νεολιθική εποχή ως τη μεσοβυζαντινή περίοδο (11ος και 12ος αιώνας), οπότε ερημώνεται ως το 1923.
Παρότι οι αναφορές των αρχαίων συγγραφέων για την πόλη είναι σπάνιες και πολύ φτωχές, οι Αλές ήταν το ασφαλέστερο και το κοντινότερο στον Οπούντα λιμάνι, το οποίο είχε παίξει σπουδαίο ρόλο στην ευρύτερη περιοχή.
Αρχαιολογικά ευρήματα
Οι ανασκαφές στην αρχαία πόλη των Αλών, στη βόρεια πλευρά του όρμου του Θεολόγου, ξεκίνησαν το 1911 από τις αρχαιολόγους H. Goldman και Α. Walker - Κοσμοπούλου, συνεχίστηκαν ως το 1914 όποτε και διακόπηκαν λόγω του Α´ παγκοσμίου πολέμου για να συνεχιστούν τελικά μετά το 1935 από την H. Goldman.
Στον αρχαιολογικό χώρο που πραγματοποιήθηκαν οι ανασκαφές βρίσκονταν η ακρόπολη των Αλών με τα τείχη, τις ιερατικές κατοικίες, τους βωμούς, τα μνημεία καθώς και ένα τετράστυλο ναό αφιερωμένο στην Αθηνά.
Πλούσια ήταν τα ευρήματα που ήρθαν στο φως, όπως κομμάτια από δωρικές κολώνες, επιστήλια, μετόπες και από τις τρεις οικοδομικές φάσεις του ναού, κομμάτια από πήλινα αγάλματα καθώς και ένα μαρμάρινο ακέφαλο άγαλμα της Αφροδίτης, μπρούτζινα και ασημένια κοσμήματα. Από τα ευρήματα άλλα φυλάσσονται στις αποθήκες του αρχαιολογικού μουσείου Θηβών και μερικά από αυτά εκτίθενται στην πτέρυγα των προϊστορικών ευρημάτων του Εθνικού Αρχαιολογικού Μουσείου Αθηνών.
Τουρισμός - Αξιοθέατα
Η περιοχή είναι γνωστή ως τουριστικό θέρετρο λόγω της τοποθεσίας της. Όλος ο οικισμός βρίσκεται πάνω σ' ένα μεγάλο κόλπο. Η κεντρική παραλία βρίσκεται κατά μήκος του παραλιακού δρόμου. Είναι μεγάλη σε μήκος αλλά στενή σε πλάτος. Έχει ψιλή άμμο και τα νερά είναι κρύα και καθαρά. Το λιμάνι της περιοχής φιλοξενεί μικρά και μεγάλα πλεούμενα.
Άλλες παραλίες είναι η Βλυχάδα, η Λεκούνα, ο Αρσανάς και η παραλία του Οικοδομικού Συνεταιρισμού Μονίμων Αξιωματικών Ελληνικού Στρατού (ΟΣΜΑΕΣ). Στον ΟΣΜΑΕΣ υπάρχουν αρκετοί μικροί κόλποι που προσφέρονται για μπάνιο, οι δρόμοι είναι φαρδιοί και τους καλοκαιρινούς μήνες οι επισκέπτες μπορούν να κάνουν ποδήλατο και διάφορες άλλες δραστηριότητες. Υπάρχει και μια παιδική χαρά στην οδό 38 για να απασχοληθούν τα μικρά παιδιά.
Παραπομπές - Υποσημειώσεις
Κατηγορία:Αρχαία Φθιώτιδα Κατηγορία:Χωριά του νομού Φθιώτιδας Κατηγορία:Δήμος Λοκρών
96
Η τρέχουσα σελίδα αφορά το έτος 96 κατά το Γρηγοριανό ημερολόγιο
Θάνατοι
Κατηγορία:Έτη
Επιστολή του Ευγνώστου
Ο Εύγνωστος ο Μακάριος (Eugnostos the Blessed) είναι ένα κείμενο, σε μορφή επιστολής, από τα πολλά γνωστικά κείμενα της βιβλιοθήκης του Ναγκ Χαμάντι, που ανακαλύφθηκε στην Αίγυπτο το 1945. Οι κώδικες του Ναγκ Χαμάντι περιέχουν δύο πλήρη αντίγραφα αυτού του κειμένου. Η επιστολή ήταν μία γνωστή λογοτεχνική σύμβαση της Αρχαιότητας. Δεν πρέπει να υποτεθεί ότι αυτό το δοκίμιο είναι μια πραγματική επιστολή που γράφτηκε από έναν άντρα που ονομάζεται Εύγνωστος (που σημαίνει «με σωστή σκέψη»).
Περιεχόμενο
Κατά την μετάφραση του Ντάγκλας Μ. Παρρότ η επιστολή ξεκινάει με τις εξής φράσεις: Εύγνωστος, ο Ευλογημένος, σε αυτούς που είναι δικοί του.
Χαρείτε με αυτά που ξέρετε. Χαιρετίσματα! Θέλω να ξέρετε ότι όλοι οι άντρες που γεννήθηκαν από τα θεμέλια του κόσμου μέχρι τώρα είναι σκόνη. Ενώ έχουν ρωτήσει για τον Θεό, ποιος είναι και πώς είναι, δεν τον βρήκαν. Στο πρώτο μέρος κατακρίνει όλους τους σοφούς της αρχαιότητας για την ανικανότητά τους να εξηγήσουν το πως "λειτουργεί η κοσμική τάξη": "Για την τάξη αναφέρονται τρεις διαφορετικές απόψεις όλων των φιλοσόφων. Ως εκ τούτου δεν συμφωνούν. Μερικοί από αυτούς λένε για τον κόσμο ότι κατευθύνεται από μόνος του. Άλλοι, ότι είναι η πρόνοια που τον κατευθύνει. Άλλοι, ότι είναι η μοίρα. Αλλά δεν είναι κανένα από αυτά. Και πάλι, από τρεις απόψεις που μόλις ανέφερα, καμία δεν είναι αλήθεια. Γιατί ό,τι είναι από μόνο του σημαίνει μια άδεια ζωή. Είναι αυτοδημιούργητο. Η πρόνοια είναι ανόητη. Η μοίρα είναι ένα άγνωστο πράγμα."Μετά αναφέρει τα χαρακτηριστικά του Θεού:"Αυτός που είναι ανείπωτος. Καμία αρχή δεν τον γνώριζε, καμία εξουσία, καμία υποταγή, ούτε κανένα πλάσμα από τα θεμέλια του κόσμου, εκτός από τον ίδιο. Διότι είναι αθάνατος και αιώνιος, χωρίς γέννηση. Είναι ανεξέλεγκτος, χωρίς αρχή, γιατί όποιος έχει αρχή έχει και τέλος. Κανείς δεν τον κυβερνά. Δεν έχει όνομα, γιατί όποιος έχει όνομα είναι η δημιουργία ενός άλλου. Είναι άγνωστος. Δεν έχει ανθρώπινη μορφή, γιατί όποιος έχει ανθρώπινη μορφή είναι η δημιουργία ενός άλλου. Έχει τη δική του ομοιότητα - όχι σαν την ομοιότητα που έχουμε λάβει και δει, αλλά μια παράξενη ομοιότητα που ξεπερνά όλα τα πράγματα και είναι καλύτερη από τις ολότητες. Κοιτάζει από κάθε πλευρά και βλέπει τον εαυτό του από μόνος του. Είναι άπειρος. Είναι ακατανόητος. Είναι πάντα άφθαρτος και δεν έχει ομοιότητα με τίποτα. Είναι τέλειος, χωρίς ελάττωμα. Είναι αδικαιολόγητα ευλογημένος. Ονομάζεται «Πατέρας του Σύμπαντος»."Αργότερα αναφέρει τα πρώτα πλάσματα που ο Θεός δημιούργησε: Ο Πρώτος Δημιουργός Πατέρας ονομάζεται «Αδάμ του Φωτός». Και το βασίλειο του Υιού του Ανθρώπου είναι γεμάτο από αναπόφευκτη χαρά και αμετάβλητη χαρά, πάντα χαίρεται με αναπόφευκτη χαρά για την άφθαρτη δόξα τους, η οποία δεν έχει ακουστεί ποτέ ούτε έχει αποκαλυφθεί σε όλες τις εποχές που ήρθαν και στους κόσμους τους.
Στη συνέχεια, ο Υιός του Ανθρώπου συμφώνησε με τη Σοφία, τη σύζυγό του, και αποκάλυψε ένα μεγάλο ανδρόγυνο φωτώς. Το αρσενικό του όνομα ονομάζεται «Σωτήρας, Δημιουργός όλων των πραγμάτων». Το θηλυκό του όνομα (του ανδρόγυνου) ονομάζεται «Σοφία, η Δημιουργός των Πάντων». Κάποιοι την αποκαλούν «Πίστη».
Τότε ο Σωτήρας συμφώνησε με την σύζυγό του, την Σοφία, και αποκάλυψε έξι ανδρογενή πνευματικά όντα που είναι του τύπου αυτών που προηγήθηκαν. Τα αρσενικά τους ονόματα είναι αυτά: πρώτο πλάσμα, «Ανεξάρτητο». δεύτερο, «Αυτο-γεννημένο». τρίτο, "Δημιουργός". τέταρτο, «Πρώτος δημιουργός», πέμπτο, «Δημιουργός των πάντων». έκτο, «Αρχιδημιουργός». Επίσης τα ονόματα των θηλυκών είναι αυτά. πρώτο, «Γνωστική Σοφία», δεύτερο, «Σοφία Μητέρα των Πάντων». τρίτο, «Σοφία Δημιουργός των Πάντων». τέταρτο, «Σοφία Πρώτη Δημιουργός». πέμπτο, "Σοφία Αγάπη". έκτο, «Σοφία Πίστης».
Από τη συγκατάθεση αυτών που μόλις ανέφερα, οι σκέψεις εμφανίστηκαν στους αιώνες που υπάρχουν. Από σκέψεις, αντανακλάσεις. Από αντανακλάσεις, σκέψεις. Από σκέψεις, ορθολογισμοί, απο ορθολογισμούς, θέληση, από θέληση, λέξεις. Στο τέλος κλείνει την επιστολή με τα εξής:"Και όλες οι φύσεις από τον Αθάνατο, από τον Ξεχασμένο έως την αποκάλυψη του χάους, είναι στο φως που λάμπει χωρίς σκιά και σε αναπόφευκτη χαρά και αδιάκοπη χαρά. Πάντα χαίρονται για τη δόξα τους που δεν αλλάζει, και τον υπολοίπων που δεν μετριούνται, οι οποίοι δεν μπορούν να περιγραφούν ή να συλληφθούν μεταξύ όλων των εποχών που δημιουργήθηκαν και των δυνάμεών τους. Αλλά αυτά είναι αρκετά. Τα μόνα που σας είπα, είπα με τον τρόπο που μπορεί να αποδεχτείτε, έως ότου αυτός που δεν χρειάζεται να διδαχθεί εμφανιστεί ανάμεσά σας, και θα σας μιλήσει για όλα αυτά τα πράγματα, με χαρά και με καθαρή γνώση. Έυγνωστος ο Ευλογημένος"
Συμπέρασμα
Το κείμενο στερείται συγκεκριμένων χριστιανικών θεμάτων και περιγράφει απλώς την εσωτερική κοσμολογία των Γνωστικών. Η ομοιότητα με την κοσμολογία στο γνωστικό κείμενο H Σοφία του Ιησού Χριστού οδήγησε τον Ντάγκλας Μ. Παρρότ να καταλήξει στο συμπέρασμα ότι το έργο αυτό ήταν μια προσαρμογή αυτής της επιστολής για ένα χριστιανικό κοινό. Ο Παρρότ τοποθετεί τα δύο δίπλα-δίπλα για σύγκριση στη μετάφρασή του για τη βιβλιοθήκη του Ναγκ Χαμάντι στα Αγγλικά, με επιμέλεια του Ρόμπινσον.
Παραπομπές
Κατηγορία:Γνωστικά κείμενα
Κράι Υπερβαϊκάλης
Το κράι οφείλει το όνομά του στο ότι βρίσκεται ανατολικά (το πρόθεμα За- σημαίνει πέρα) της Βαϊκάλης. Πρωτεύουσά του είναι η Τσιτά (324.444 κάτοικοι - απογρ. 2010). Άλλες σημαντικές πόλεις είναι το Κρασνοκάμενσκ (55.666), που διαθέτει το μεγαλύτερο ορυχείο ουρανίου στη Ρωσία, και η Μπόρζια (31.460), έδρα της 36ης Ρωσικής Στρατιάς.
Αποτελούσε μέρος του Ομοσπονδιακού Διαμερίσματος της Σιβηρίας μέχρι τον Νοέμβριο του 2018. Τον ίδιο μήνα εντάχθηκε στην Ρωσική Άπω Ανατολή έπειτα από διάταγμα που υπέγραψεο ο ρώσος πρόεδρος Βλαντίμιρ Πούτιν.
Γεωγραφία
Το κράι βρίσκεται στην ιστορική περιοχή της Υπερβαϊκαλίας (Νταουρία) και έχει εκτεταμένα σύνορα με την Κίνα (Εσωτερική Μογγολία) (998 χιλιόμετρα) και τη Μογγολία (περιφέρειες Ντορνόντ, Χέντι και Σελένγκε). Συνορεύει επίσης με τις περιφέρειες Ιρκούτσκ και Αμούρ, καθώς και με τις δημοκρατίες της Μπουργιατίας και των Σαχά. Τα υψίπεδα Χεντέι-Νταούρ βρίσκονται στο νοτιοδυτικό άκρο της δημοκρατίας.
Ιστορία
Τα πρώτα ίχνη ανθρώπινης παρουσίας στην περιοχή χρονολογούνται 35 με 150 χιλιάδες χρόνια πριν. Τα πρώτα στοιχεία βρέθηκαν κοντά στον ποταμό Γκιρσελούνκι (παραπόταμος του Χιλόκ) κοντά στην Τσιτά, και κοντά στην Ουστ-Μενζά στον ποταμό Τσικόι.
Με βάση τα τοπωνύμια, στην περιοχή της Υπερβαϊκάλης ίσως κατοικούσαν οι ομιλητές μιας μη καταγεγραμμένης, εξαφανισμένης γενισεϊκής γλώσσας.
Στην περιοχή της Βαϊκάλης βρίσκονται μνημεία Πλακών του Τάφου. Οι Πλάκες του Τάφου είναι μνημεία που προέρχονται από τους μογγολικούς πληθυσμούς που ζούσαν στην περιοχή. Το έδαφος του σημερινού κράι ανήκε ιστορικά σε πολλές μογγολικές και μη πολιτικές οντότητες. Συγκεκριμένα ανήκε πρώτα στους Σιονγκνού (209 π.Χ. - 93 μ.Χ), έπειτα στο μογγολικό κράτος του Σιανμπέι (93-234), μετά στο χαγανάτο των Ρουράν (330-555), στην Μογγολική Αυτοκρατορία (1206-1368) και τους βόρειους Γιουάν (1368-1691). Κατά τον Μεσαίωνα διάφορες μογγολικές φυλές ζούσαν στην περιοχή του κράι (π.χ. Μερκίτ, Ταγιτσούντ, Τζαλάιρ και Χαμάγκ). Τον 17ο αιώνα, ορισμένοι (ή όλοι) μογγολόφωνοι Νταούρ ζούσαν κατά μήκος της περιοχής Σίλκα στο άνω μέρος του ρου του ποταμού Αμούρ, αλλά και σε περιοχές κοντά στον ποταμό Μπουρέγια. Έδωσαν το όνομα τους στην περιοχή της Νταουρίας (γνωστή και ως Υπερβαϊκάλη -το επίσημο όνομα της περιοχής). Το όνομα του κράι οφείλεται στο γεγονός ότι βρίσκεται ανατολικά της Λίμνης Βαϊκάλης. Σήμερα οι μογγολικές φυλές συνεχίζουν να έχουν παρουσία στην περιοχή. Στο κράι ζουν Μπουριάτες, όπως και στην γειτονική Μπουργιατία.
Τον Απρίλιο του 2006 ξεκίνησε το προκαταρκτικό έργο για την ενοποίηση της περιφέρειας Τσιτά με τον αυτόνομο θύλακα της Άγκα-Μπουργιατίας, σε επίπεδο τοπικών αρχών. Ο κυβερνήτης της Τσιτά Ραβίλ Γκενιατούλιν, ο δήμαρχος του αυτόνομου θύλακα της Άγκα-Μπουργιατίας Μπάιρ Ζαμσούγιεφ, ο επικεφαλής της τοπικής βουλής Ανατόλι Ρομάνοφ, και ο Ντασί Ντουγκάροφ έστειλαν επιστολή στον Βλαντίμιρ Πούτιν (τον Ρώσο πρόεδρο), με στόχο να παρουσιάσουν την πρωτοβουλία ενοποίησης. Στις 17 Νοεμβρίου 2006 ο Πούτιν υποστήριξε την πρωτοβουλία της ενοποίησης των περιοχών.
Οικονομία
Στο κράι δραστηριοποιούνται εταιρείες που ασχολούνται με την βιομηχανία, τις εξορύξεις και άλλους τομείς της οικονομίας. Μερικές από τις μεγαλύτερες εταιρείες του κράι είναι η Ένωση Χημείας και Εξορύξεων του Πριαργκούνσκογιε, την 14η εταιρεία Εδαφικής Παραγωγής, το ορυχείο Νόβο-Σιροκίνσκι, το Κρατικό Επαρχιακό Εργοστάσιο Παραγωγής Ηλεκτρικής Ενέργειας Χαρανόρσκαγια και το ανθρακωρυχείο του Χαρανόρσκι.
Κυβέρνηση
Ο Ραβίλ Γκενιατούλιν, κυβερνήτης της περιφέρειας Τσιτά, εξελέγη κυβερνήτης του κράι Υπερβαϊκάλης στις 5 Φεβρουαρίου 2008 από την πλειοψηφία των τοπικών κοινοβουλίων (δούμα) της περιφέρειας Τσιτά και Αυτόνομου θύλακα Αγκίν-Μπουργιατίας. Η Ναταλία Ζντάνοβα, υποψήφιος της Ενωμένης Ρωσίας, εξελέγη κυβερνήτρια με το 54% των ψήφων στις 18 Σεπτεμβρίου 2016.
Το κράι αποτελείται από 31 επαρχίες, 10 πόλεις και 41 οικισμούς αστικού τύπου.
Δημογραφία
Στην απογραφή του 2010 το κράι είχε πληθυσμό 1.107.107 κατοίκων, ακολουθώντας μια συνεχή πτωτική πορεία από τους 1.155.346 κατοίκους το 2002 και 1.377.975 κατοίκους το 1989.
Σύμφωνα με την ρωσική απογραφή του 2010, οι Ρώσοι αποτελούν το 89.9% του πληθυσμού. Οι Μπουργιάτες είναι η δεύτερη μεγαλύτερη εθνότητα, αποτελώντας το 6.8%. Άλλες σημαντικές εθνότητες της περιοχής είναι οι Ουκρανοί (0.6%), οι Τάταροι (0.5%), οι Λευκορώσοι (0.2%), οι Αζέροι (0.18%) και οι Εβένκοι (0.1%). Τέλος, 19.981 άτομα εγγράφησαν από διοικητικές βάσεις δεδομένων και ως εκ τούτου δεν είχαν την δυνατότητα να δηλώσουν ότι ανήκουν σε κάποια εθνότητα. Εκτιμάται ότι η αναλογία των εθνοτήτων σε αυτή την ομάδα είναι η ίδια με τις δηλωμένες εθνότητες.
Θρησκεία
Σύμφωνα με έρευνα του 2012 το 25% του πληθυσμού του κράι Υπερβαϊκάλης ανήκει στην Ρωσική Ορθόδοξη Εκκλησία, το 6.25% ανήκει στον Βουδισμό, το 6% δηλώνουν Χριστιανοί που δεν ανήκει σε κάποιο δόγμα (εξαιρουμένων των Προτεσταντών), ενώ ένα 2% είναι Ορθόδοξος που δεν ανήκει σε κάποια εκκλησία ή ανήκει σε ορθόδοξη εκκλησία άλλης χώρας. Το 28% δηλώνει "πνευματικοί αλλά μη θρησκευόμενοι", ένα 17% δηλώνει άθεοι, ενώ ένα 16.15% ακολουθεί άλλη θρησκεία ή δεν απάντησε στην έρευνα.
Εξωτερικοί σύνδεσμοι
Υπερβαικαλη
Φάσσα
Η φάσσα είναι πτηνό της οικογενείας των Περιστεριδών, που απαντά και στον ελλαδικό χώρο. Η επιστημονική ονομασία του είδους είναι Columba palumbus και περιλαμβάνει 5 υποείδη.
Στην Ελλάδα απαντά το υποείδος Columba palumbus palumbus.
Ονοματολογία
Η επιστημονική ονομασία του γένους Columba, είναι λατινική και αντιστοιχεί ακριβώς στην ελληνική λέξη Περιστέρι. Η ονομασία φάσσα έχει αρχαϊκή προέλευση αλλά είναι αγνώστου ετυμολογίας: [ΕΤΥΜ αρχ., αγν. ετύμου, που συνδ. με το αρχαϊκό ουσ. φάψ, φαβός μέσω τ. *φάζα< *<pas-ja, πβ. κ. νήσσα, κίσσα].
Γεωγραφική κατανομή
thumb|left|300px|Χάρτης εξάπλωσης του υποείδους Columba palumbus palumbus. Κίτρινο: Καλοκαιρινές περιοχές αναπαραγωγής, Πράσινο: Mόνιμο (επιδημητικό), Μπλέ: Περιοχές διαχείμασης Η φάσσα είναι μερικώς μεταναστευτικό είδος με ευρεία κατανομή σε περιοχές του Παλαιού Κόσμου, από τις ακτές του Ατλαντικού (Μαρόκο, Πορτογαλία, Ιρλανδία, μέχρι ανατολικά στη Σιβηρία και, βόρεια μέχρι τις 67 μοίρες γεωγραφικό πλάτος, περίπου). Στην Ευρώπη, απαντάται σε όλη την επικράτεια εκτός από την Ισλανδία και τη βόρεια Σκανδιναβία. Ένα είδος είναι ενδημικό των Αζορών, ενώ κάποτε υπήρχε ένα ακόμη ενδημικό, στη νήσο Μαδέιρα,  το οποίο όμως έχει σήμερα εξαφανιστεί. Πηγές:  (σημ. με έντονα γράμματα το υποείδος που απαντάται στον ελλαδικό χώρο)
Μεταναστευτική συμπεριφορά
thumb|left|300px|Τυπικό σμήνος από φάσσες Οι δυτικοί και νότιοι ευρωπαϊκοί πληθυσμοί τείνουν να είναι καθιστικοί, με μικρές μόνον μετακινήσεις, ενώ αντίθετα οι ανατολικοευρωπαϊκοί και οι δυτικοί ασιατικοί πληθυσμοί είναι μεταναστευτικοί. Γενικά, η μετανάστευση εντείνεται από τα νοτιοδυτικά προς τα βορειοανατολικά. Έτσι, π.χ., οι πληθυσμοί των βρετανικών νησιών και της Μεσογείου είναι επιδημητικοί, ενώ στους πληθυσμούς της Ολλανδίας, του Βελγίου και της ΒΔ Γερμανίας, υπάρχει μετανάστευση σε ποσοστό 30-55%. Τέλος, τα άτομα που αναπαράγονται σε Σκανδιναβία, Ελβετία και Α Ευρώπη, είναι πλήρως μεταναστευτικά.
Οι φάσσες μεταναστεύουν κατά σμήνη, συνήθως τις απογευματινές ώρες, με αίθριο καιρό και ελαφρώς ούριο άνεμο. Αποφεύγουν τα περάσματα πάνω από ψηλά βουνά και μεγάλες θάλασσες, οπότε ταξιδεύουν κατά μήκος ακτών ή στενών διόδων μέσα από τις οροσειρές. Η φθινοπωρινή αποδημία των ευρωπαϊκών πληθυσμών αρχίζει στα μέσα Σεπτεμβρίου και διαρκεί μέχρι τις αρχές Νοεμβρίου, με κορύφωση στα μέσα Οκτωβρίου.
Στην Ελλάδα, η φάσσα απαντά τόσο ως αναπαραγόμενο επιδημητικό είδος, όσο και ως μερικώς μεταναστευτικό (διαβατικό και χειμερινός επισκέπτης). Οι μόνιμοι πληθυσμοί, κατά τη διάρκεια του χειμώνα μεταναστεύουν νοτιότερα.
Βιότοπος
Οι φάσσες κατοικούν σε δασωμένα τοπία όλων των ειδών, ενδεχομένως αρκετά πυκνά για φώλιασμα, αλλά συχνάζουν και σε μεμονωμένα δέντρα ή θάμνους. Εάν αυτά λείπουν, μπορούν να φωλιάσουν σε καλλιεργημένες εκτάσεις, ή αμμολόφους κοντά σε ακτές, επίσης σε βουνίσιες χαράδρες και σκιερές θέσεις κάποιου υψομέτρου. Ωστόσο, ιδιαίτερα στη βόρεια Ευρώπη, απαντούν μέσα στον αστικό ιστό (δένδρα σε λεωφόρους, πάρκα, νεκροταφεία κοκ), συχνά στα κέντρα των πόλεων. Οι θέσεις αναπαραγωγής δεν πρέπει να είναι πολύ μακριά από τα κατάλληλα ενδιαιτήματα διατροφής, ενώ οι πτήσεις για αναζήτηση τροφής συνήθως περιορίζονται στην περιοχή της φωλιάς αλλά, ανάλογα με την προσφορά, επίσης και σε απόσταση 10 έως 15 χιλιομέτρων, μακρύτερα.
Στο Ηνωμένο Βασίλειο, τα πέντε πρώτα στατιστικώς προτιμώμενα οικοσυστήματα είναι τα εξής: πλατύφυλλα δάση, πόλεις, χωριά, καλλιέργειες, θαμνώδεις εκτάσεις.
Στην Ελλάδα ανευρίσκεται σε δάση φυλλοβόλων (κυρίως βελανιδιάς) και μικτά ή κωνοφόρα δάση, και τους παρακείμενους ανοικτούς χώρους και αγρούς. Σπάνια, λόγω έντονης θήρευσης, θα βρεθεί σε αστικές ή περιαστικές περιοχές.
Μπάρι Τόμλινσον
Ο Μπάρι Τόμλινσον (αγγλικά: Barrie Tomlinson) είναι Βρετανός εκδότης, συγγραφέας και δημιουργός κόμικς. Θεωρείται από τις πρωταγωνιστικές μορφές της Βρετανικής εικονογραφικής παραγωγής.
Φάσσα
Μορφολογία
thumb|right|300px|Πορτραίτο ενήλικης φάσσας Η φάσσα είναι εύκολα αναγνωρίσιμη λόγω του μεγέθους της και, συγκεκριμένα, είναι το μεγαλύτερο από τα μέλη της οικογενείας όπου ανήκει.
Μπάρι Τόμλινσον
Ξεκίνησε την ενασχόλησή του με τις εικονογραφημένες εκδόσεις στην αρχή της δεκαετίας του ’60 στην εταιρεία I.P.C., σαν συνεργάτης των περιοδικών Lion και Tiger, του οποίου έγινε υπεύθυνος έκδοσης το 1969, ενώ αργότερα υπήρξε εμπνευστής του περιοδικού Roy of the Rovers (1976). Ακόμη, μετείχε ως ηγετική μορφή στη δημιουργία των εντύπων Speed, Scream, Wildcat, Teenage Mutant Hero Turtles, Mask, Ring Raiders και το 1982 πρωτοστάτησε στην έκδοση του New Eagle. Επί 22 έτη, ο Τόμλινσον έγραφε το σενάριο της καθημερινής σειράς Scorer (comic strip) στην εφημερίδα Daily Mirror.
Φάσσα
Μορφολογία
Τα ενήλικα άτομα έχουν γενικό χρώμα γκρι-μπλε στην άνω επιφάνεια του σώματος, με την περιοχή των ώμων να είναι γκρίζα στο χρώμα του σχιστόλιθου (slate grey). Ο λαιμός και το στήθος είναι γκριζωπά-μπορντό στο χρώμα του «κρασιού» (vinaceous), ενώ προς την κοιλιά το χρώμα είναι πιο φωτεινό, για να γίνει πολύ ανοικτό γκρι στα κάτω καλυπτήρια πτερά της ουράς. Το κεφάλι είναι επίσης μπλε-γκρι, ενώ στις πλευρές του λαιμού και του αυχένα επικρατεί, από πάνω προς τα κάτω, μία περιοχή με πράσινη-μωβ μεταλλική απόχρωση και, δύο χαρακτηριστικά λευκά «μπαλώματα» στο πίσω μέρος, ένα σε κάθε πλευρά. Αυτό το στοιχείο, διαφοροποιεί -μαζί με το μεγάλο μέγεθος- τις φάσσες από τα άλλα περιστέρια.
Μπάρι Τόμλινσον
Ακόμη, ο Τόμλινσον εξέδωσε και δύο βιβλία για τα κόμικς, με τίτλους Real Roy of the Rovers Stuff (Pitch Publishing, ISBN 978-1785-31212-0, Οκτώβριος 2016) και Comic Book Hero, (Pitch Publishing, ISBN 978-1785-31324-0, Σεπτέμβριος 2017).
Φάσσα
Μορφολογία
Κατά τα άλλα, τα εσωτερικά δευτερεύοντα καλυπτήρια και τα πρωτεύοντα ερετικά πτερά, είναι γκρίζα στο χρώμα του σχιστόλιθου, αλλά τα εξωτερικά δευτερεύοντα καλυπτήρια είναι στη άνω επιφάνεια λευκά, στοιχείο που δημιουργεί μια εντυπωσιακή λευκή λωρίδα στις πτέρυγες, ένα επίσης χαρακτηριστικό που διαφοροποιεί τις φάσσες από τα άλλα περιστέρια. Τα πτερά της ουράς είναι γκρίζα, αλλά στην άνω επιφάνεια και προς την άκρη, γίνονται πολύ σκουρότερα, δημιουργώντας έτσι μία μελανή ταινία στην άκρη της ουράς. Στην κάτω επιφάνειά τους, έχουν επί πλέον μία μεγάλη λευκή περιοχή, μεταξύ της γκρίζας βάσης και της ακραίας μαύρης ταινίας.
Μπάρι Τόμλινσον
Παραπομπές
Κατηγορία:Βρετανοί δημιουργοί κόμικς
Φάσσα
Μορφολογία
Το ράμφος είναι στη βάση του ροζ έως κόκκινο, πορτοκαλί προς κίτρινο στο άκρο του, με σαρκώδες υπόλευκο κήρωμα. Οι ταρσοί και τα δάκτυλα έχουν χρώμα που κυμαίνεται από ανοικτό έως σκούρο κόκκινο, ενώ η ίριδα είναι φωτεινή κίτρινη.
Τα φύλα είναι πολύ παρόμοια εξωτερικά, αλλά τα θηλυκά εμφανίζουν λιγότερο μπορντώ χρώμα στο στήθος, ενώ οι λευκές κηλίδες στις πλευρές του λαιμού είναι ελαφρώς μικρότερες. Τα αρσενικά είναι ελαφρώς ογκωδέστερα και βαρύτερα από τα θηλυκά. Τα νεαρά άτομα είναι σαφώς πιο «θαμπά» σε χρωματισμούς, χωρίς την κοκκινωπή ζώνη στο στήθος και τα λευκά «μπαλώματα» στις πλευρές του λαιμού, τα οποία αρχίζουν να εμφανίζονται σε ηλικία 6 μηνών περίπου και, διευρύνονται συνεχώς, μέχρις ότου σχηματιστούν πλήρως, στους 8 μήνες περίπου. Η ίριδα είναι πρασινοφαιόχρωμη, το ράμφος και οι ταρσοί γκριζωπά.
Τροφή
thumb|left|300px|Τυπική εικόνα από μικρό κοπάδι που τρέφεται Η αναζήτηση τροφής λαμβάνει χώρα τόσο στο έδαφος, όσο και σε δένδρα ή θάμνους, σε αντίθεση με τα άλλα περιστέρια της κεντρικής Ευρώπης. Το είδος είναι αγελαίο όταν τρέφεται και, σχηματίζει πολύ συχνά μικρά κοπάδια. Το διαιτολόγιο είναι σχεδόν αποκλειστικά φυτικής προέλευσης, με κύριο συστατικό τα βελανίδια (ιδιαίτερα το φθινόπωρο), τα κάρυα της οξυάς, τους σπόρους και τα δημητριακά. Ωστόσο, καταναλώνεται ένα ευρύ φάσμα άλλων παρόμοιων τροφών, ανάλογα με την τοπική προσφορά, όπως πράσινα φύλλα, βλαστοί και άνθη διαφόρων φυτών (Caryophylaceae, Cruciferae, Compositae), μούρα, σύκα και άλλα φρούτα, ή κόνδυλοι (π.χ. πατάτες ή τεύτλα).
Παρά ταύτα οι πληθυσμοί που συχνάζουν στις πόλεις (ιδιαίτερα τις βορειοευρωπαϊκές, όπου δεν διώκεται), τρέφονται με ψωμί και άλλα προϊόντα αρτοποιίας. Τροφή ζωικής προέλευσης προστίθεται περιστασιακά, όπως έντομα, μαζί με κάμπιες και προνύμφες, αρθρόποδα και γαιοσκώληκες. Μερικές φορές, οι φάσσες τρώνε μικρά μαλάκια (γαστερόποδα), πιθανόν για να αναπληρωθεί το ασβέστιο στη διατροφή τους.
Πτήση
Η πτήση της φάσσας είναι γρήγορη, με τακτικά φτεροκοπήματα διακοπτόμενα από μια περιστασιακή απότομη κίνηση των φτερών, χαρακτηριστικό των περιστεριών γενικά. Όταν απογειώνεται οι πτέρυγες παράγουν χαρακτηριστικό δυνατό ήχο (clattering), ενώ μπορεί να αλλάζει κατεύθυνση πολύ εύκολα.
Ηθολογία
Οι φάσσες είναι αγελαία πτηνά και, κατά τις μή αναπαραγωγικές εποχές, σχηματίζουν μεγάλα κοπάδια στις περιοχές σίτισης, ιδιαίτερα στα καλλιεργημένα χωράφια, όπου μπορεί να προκαλέσουν μεγάλες ζημιές στις φυτείες. Αυτή είναι μία από τις αιτίες, που επιτρέπεται το κυνήγι τους σε πολλά ευρωπαϊκά κράτη. Πολύ συχνά σχηματίζει ανάμικτα σμήνη με τα οικιακά περιστέρια και τα φασσοπερίστερα.
Αναπαραγωγή
Οι φάσσες αποκτούν σεξουαλική ωριμότητα, ήδη από το επόμενο της γέννησής τους έτους και, φαίνεται να είναι μονογαμικές. Η επιλογή της θέσης φωλιάσματος γίνεται από τα αρσενικά και την υπερασπίζονται σθεναρά, εάν όμως είναι αρκετές, την τελική επιλογή κάνει το θηλυκό. Η έκτασή της ποικίλλει ανάλογα με την πυκνότητα του αναπαραγομένου πληθυσμού που, σε ακραίες περιπτώσεις μπορεί να είναι μία (1) και μοναδική θέση πάνω σε ένα δένδρο, οπότε δίνονται παραγματικές μάχες για τη διεκδίκησή της.
Τα αρσενικά δείχνουν έντονη επιθετικότητα κατά την αναπαραγωγική περίοδο, η οποία ξεκινάει τον Απρίλιο και μπορεί να επεκταθεί επί μακρόν, αλλά οι πετυχημένες ωοτοκίες περιορίζονται σε μικρότερα χρονικά διαστήματα. Η ωοτοκία πραγματοποιείται δύο ή και τρεις φορές μέσα σε κάθε αναπαραγωγική περίοδο. , με την τελευταία να φθάνει μέχρι τον Οκτώβριο. thumb|right|300px|Φάσσα σιτίζει ένα νεοσσό στη φωλιά της Στις περιοχές όπου φωλιάζει (βλ. Βιότοπος), η φάσσα κατασκευάζει τη φωλιά της πάνω σε ένα δένδρο (συνήθως κωνοφόρο) ή θάμνο, σπανιότερα σε ένα γείσο κτηρίου ή σε ένα βράχο. Εάν δεν γίνεται αλλιώς, μπορεί να φωλιάσει πάνω στο έδαφος σε μία, κατά τα άλλα, άδενδρη τοποθεσία.
Η φωλιά είναι συνήθως μία λεπτή αλλά στέρεη πλατφόρμα από μη φυλλοφόρους κλάδους και, αραιοδομημένη, αφού τα αυγά διακρίνονται εάν δει κάποιος από κάτω. Κατασκευάζεται από το θηλυκό, με υλικά που φέρνει το αρσενικό και, ολοκληρώνεται στις 6-13 ημέρες, αν και υπάρχουν περιπτώσεις που φτιάχνεται σε 2 μόνον ημέρες. Οι παλαιότερες φωλιές επαναχρησιμοποιούνται, όπως επίσης και οι φωλιές άλλων πουλιών.
Η γέννα αποτελείται από 2 αυγά, σπάνια μόνον 1, βάρους 18,9 γραμμαρίων κατά μέσον όρο περίπου, από το οποίο το 7% είναι κέλυφος. Η επώαση αρχίζει με την εναπόθεση του πρώτου αυγού και, πραγματοποιείται τόσο από το θηλυκό όσο και από το αρσενικό για 17 ημέρες. Οι νεοσσοί είναι φωλεόφιλοι, εφοδιάζονται στην αρχή με τροφή από τους γονείς, αργότερα όμως αφήνονται περισσότερο μόνοι τους. Είναι ικανοί προς πτήση στις 29-35 ημέρες.
Στην Ελλάδα, οι φάσσες φωλιάζουν σε όλη τη χώρα ως επιδημητικά πτηνά.
Φυσικοί θηρευτές
Ο κύριος θηρευτής της φάσσας στη δυτική και κεντρική Ευρώπη, είναι το Διπλοσάινο, ενώ στη νότια Ευρώπη ο Σπιζαετός. Από δείγματα θηραμάτων του πρώτου, που έχουν ταυτοποιηθεί, έχει αποδειχθεί ότι η φάσσα είναι μέσα στα πέντε πρώτα αγαπημένα του θηράματα, κυρίως λόγω της αφθονίας και της ευρείας κατανομής της. Λιγότερο συχνά θηρεύεται από άλλα ημερόβια αρπακτικά πτηνά, όπως είναι ο Πετρίτης, το Ξεφτέρι και η Γερακίνα. Επίσης, από τα νυκτόβια αρπακτικά, ο Μπούφος είναι ένα είδος που τρώει τακτικά φάσσες. Τέλος, μάστιγα για τους νεοσσούς της φάσσας, αποτελούν τα κορακοειδή (καρακάξες, κουρούνες, κάργιες κοκ).
Απειλές
Η φάσσα περιλαμβάνεται σε εκείνα τα είδη πτηνών που έχουν υποστεί πολύ μεγάλες πιέσεις από το εντατικό κυνήγι, με τη θήρευσή της να επιτρέπεται σε πολλές χώρες, -πέραν της λαθροθηρίας-. Στη δεκαετία του 1970 εκτιμάται ότι, κάθε χρόνο στην Ευρώπη, τουλάχιστον 4 με 5 εκατομμύρια πουλιά είχαν πυροβοληθεί και, μόνο στη Γερμανία, η ετήσια αποτίμηση ήταν -μεταξύ 1990 και 2005- από 655.000 έως 917.000 άτομα.
Κατάσταση πληθυσμού
Ενώ στην Ευρώπη οι πληθυσμοί υφίστανται ισχυρές πιέσεις από το εντατικό κυνήγι, σε παγκόσμιο επίπεδο οι πληθυσμοί παραμένουν σταθεροί. Αυτός είναι και ο λόγος που η IUCN έχει χαρακτηρίσει το είδος ως Ελαχίστης Ανησυχίας (LC)
Άλλες ονομασίες
Στον ελλαδικό χώρο η Φάσσα απαντά και με τις ονομασίες Φασσί, Γαϊδουροπερίστερο, Δεντροπερίστερο και Χοντροπερίστερο, ενώ είναι πιθανότατα η κατά τον Αριστοτέλη, Φάττα, Φλάψ ή Φάψ.
Σημειώσεις
i. Συμπεριλαμβάνει και το Columba palumbus kirmanica
iii. †Columba palumbus maderensis
iv. Επίσης,  Περιστερά η λευκαύχην
Πηγές
Κατηγορία:Περιστερίδες Κατηγορία:Πτηνά της Ευρώπης Κατηγορία:Πτηνά της Ελλάδας
Βαλκανικοί Αγώνες Στίβου 2016 – Άλμα εις τριπλούν ανδρών
Το άλμα εις τριπλούν ανδρών στους Βαλκανικούς Αγώνες Στίβου 2016 πραγματοποιήθηκε στις 26 Ιουνίου στο Στάδιο Νικολάε Ντομπρίν.
Πρωταθλητής αναδείχθηκε ο Λεβόν Αγκασιάν από την Αρμενία. Το αργυρό μετάλλιο κατέκτησε ο Τομ Γιακούμποφ από το Ισραήλ και το χάλκινο ο Μομτσίλ Καραιλίεφ από τη Βουλγαρία. Έλαβαν μέρος 12 αθλητές από 9 χώρες.
Τελικός
Ο τελικός πραγματοποιήθηκε στις 26 Ιουνίου, ώρα 19:25.
Μετέχουσες χώρες
Στο αγώνισμα συμμετείχαν 12 αθλητές από 9 χώρες.
• 4
Παραπομπές
Κατηγορία:Αγωνίσματα στους Βαλκανικούς Αγώνες Στίβου 2016 2016
Κατάλογος ποδοσφαιρικών σωματείων Ε.Π.Σ. Πειραιά
Αυτός είναι ένας κατάλογος ο οποίος εμπεριέχει τα ποδοσφαιρικά σωματεία της Ε.Π.Σ. Πειραιά.
Ανενεργά σωματεία
Πηγή ΕΠΣ Πειραιά
Σημειώσεις
<references group="σ"/>
Περαιτέρω μελέτη
Κατηγορία:Ε.Π.Σ. Πειραιώς
Ρίνγκο Σταρ
μικρογραφία|260x260εσ|Ο Ρίνγκο Σταρ ο 1964 Ο Ρίτσαρντ Στάρκι (Richard Starkey, 7 Ιουλίου 1940), γνωστός ως Ρίνγκο Σταρ (Ringo Starr), είναι Άγγλος μουσικός, τραγουδιστής και ηθοποιός, περισσότερο γνωστός ως ντράμερ του μουσικού συγκροτήματος The Beatles. Γεννήθηκε στις 7 Ιουλίου του 1940 στο Λίβερπουλ της Αγγλίας. Πριν γίνει μέλος των Beatles το 1962, ήταν μέλος των Rory and The Hurricanes. Γιος του είναι ο τραγουδιστής Ζακ Στάρκι (γεννημένος το 1965). Είναι παντρεμένος με τη γνωστή από ταινία της σειράς Τζέιμς Μποντ ηθοποιό Μπάρμπαρα Μπαχ.Το 2018 χρίστηκε ιππότης από τη βασίλισσα και έγινε σερ. Τον Αύγουστο του 2019 εμφανίστηκε στο φεστιβάλ Woodstock 2019, για τα 50 χρόνια από το φεστιβάλ του Γούντστοκ του 1969.
Δισκογραφία
Εξωτερικοί σύνδεσμοι
Κατηγορία:Άγγλοι μουσικοί Κατηγορία:Ροκ μουσικοί Κατηγορία:Ποπ μουσικοί Κατηγορία:Ντράμερς Κατηγορία:Νικητές World Music Awards Κατηγορία:Βραβευμένοι με Γκράμι Κατηγορία:Βραβευμένοι με Όσκαρ Καλύτερης Πρωτότυπης Μουσικής Κατηγορία:Άγγλοι άνδρες ηθοποιοί φωνής Κατηγορία:Άγγλοι άνδρες ηθοποιοί κινηματογράφου Κατηγορία:The Beatles
Αποκρύπτω γην
"Αποκρύπτω γην" ήταν παλαιά ναυτική έκφραση που αποτελούσε αναφορά των παρατηρητών ναυτών των λεγομένων οπτήρων προς τη Γέφυρα του πλοίου, στα εμπορικά, ή προς τον Αξιωματικό ναυτιλίας κατεύθυνσης, στα πολεμικά πλοία.
Η αναφορά αυτή δίνονταν τη στιγμή που έπαυε πλέον οριστικά να υφίσταται ορατή ξηρά στον ορίζοντα, λόγω του επιχειρούμενου πλου, εκ της καμπυλότητας της Γης, και όχι σε περιπτώσεις πρόσκαιρης κατάστασης π.χ. ομίχλη. Εκ του χρόνου της αναφοράς αυτής υπολογίζονταν η υφιστάμενη ορατότητα.
Πηγές
Κατηγορία:Ναυτική ορολογία Κατηγορία:Εκφράσεις
Τελετάμπις
Τα Τελετάμπις (Teletubbies) είναι παιδική σειρά που απευθύνεται σε παιδιά προσχολικής ηλικίας. Δημιουργήθηκε από την Αν Γουντ (Anne Wood) και τον Άντριου Ντάβενπορτ (Andrew Davenport) της Ragdoll Productions, για το BBC, ενώ στην Ελλάδα προβλήθηκε από το Star Channel, αργότερα από την ΕΤ1 και μετά από το Nickelodeon Greece. Η σειρά έχει προβληθεί σε 111 χώρες και έχει μεταφραστεί σε 41 γλώσσες.
Τα Τελετάμπις για πρώτη φορά προβλήθηκαν στις 31 Μαρτίου του 1997 και διήρκεσαν ως τις 5 Ιανουαρίου του 2001 (365 επεισόδια) σε πολλά τηλεοπτικά δίκτυα παγκοσμίως. Οι κύριοι χαρακτήρες της εκπομπής είναι οι Τίνκι Ουίνκι (Tinky Winky), Ντίψι (Dipsy), Λάλα (Laa-Laa), και Πο (Po), τέσσερα παράξενα πλάσματα που μοιάζουν και συμπεριφέρονται σαν μωρά και ζουν σε ένα θόλο. Κάθε ένα από αυτά, έχει διαφορετικό μέγεθος και χρώμα. Η σειρά βραβεύτηκε με Βραβεία Βρετανικής Ακαδημίας Κινηματογράφου το 1998 ως η Καλύτερη Παιδική Σειρά.
Υποδοχή και αντιπαραθέσεις
Το CD single Teletubbies say "Eh-oh!", βασισμένο στη μουσική της σειράς, έφτασε στο νούμερο ένα των αγγλικών singles τον Δεκέμβριο του 1997 και παρέμεινε στο Top 75 για 32 εβδομάδες, με πάνω από ένα εκατομμύριο αντίτυπα.
Τον Απρίλιο του 1997, στον πρώτο κύκλο της σειράς, έπαιξε το επεισόδιο με τίτλο "See-Saw". Περιλάμβανε ένα λιοντάρι (με τη φωνή του Έρικ Σάικς) που κυνηγά μια αρκούδα (με τη φωνή της Πενέλοπε Κιθ). Αυτό το επεισόδιο ήταν αντικείμενο αρνητικής κριτικής για την άβολη κινηματογράφησή του, τη μουσική και το σχέδιο των χαρακτήρων και κρίθηκε ακατάλληλο για παιδιά. Έπειτα, η προβολή του απαγορεύτηκε σε αρκετές χώρες. Το 2000, έπαιξε μια βελτιωμένη εκδοχή αυτού του σκετς με καλύτερο σχέδιο, ήχο και ηθοποιία φωνής. Και οι δύο εκδοχές του επεισοδίου έχουν ανέβει διαδικτυακά πολλές φορές.
Το 1999, ο Αμερικανός βαπτιστής πάστορας και ακτιβιστής Τζέρυ Φάλγουελ (Jerry Falwell), υποστήριξε ότι ο Τίνκι Ουίνκι είναι ομοφυλόφιλος, λόγω του μωβ χρώματος και της τριγωνικής του κεραίας, αποκαλώντας τον "ομοφυλοφιλικό πρότυπο". Αυτό είχε ως αποτέλεσμα αρκετοί να μποϋκοτάρουν την σειρά. Αυτή όμως συνέχισε να προβάλλεται για άλλα δύο χρόνια.
Τον Μάιο του 2007, διατάχθηκε έρευνα στην Πολωνία από την Συνήγορο του Πολίτη για τα παιδιά, Εύα Σοβίνσκα, για το αν η σειρά διαφημίζει την ομοφυλοφιλία. Η άποψη ενός σεξολόγου που ηγήθηκε της έρευνας ήταν ότι "η σειρά δεν έχει αρνητικές επιδράσεις στην ψυχολογία του παιδιού", και η Σοβίνσκα θεώρησε αυτή την εκτίμηση ως "απόλυτα αξιόπιστη". Πρόσθεσε ότι αποφάσισε πως "δεν είναι πλέον απαραίτητο να ψάξω τη γνώμη άλλων ψυχολόγων".
Η σειρά, αν και απευθύνεται σε άτομα προσχολικής ηλικίας, απέκτησε θαυμαστές και σε διάφορες άλλες ηλικίες και κυρίως σπουδαστές κολεγίων,  λόγω των έντονων χρωμάτων, των ασυνήθιστων σχημάτων και του επαναλαμβανόμενου λεξιλογίου, που υποδήλωναν ψυχεδελικές επιρροές.
Εξωτερικοί σύνδεσμοι
Κατηγορία:Βρετανικές τηλεοπτικές σειρές Κατηγορία:Παιδικές τηλεοπτικές σειρές Κατηγορία:Εκπαιδευτικές τηλεοπτικές σειρές προσχολικής αγωγής